पूर्व PM एहुद बराक का सोशल मीडिया पर खुलासा; जानिए क्यों छिपाता है यहूदी देश यह बात
Israel's Nuclear Weapon Arsenal: What Did Former PM Ehud Barak Say? Latest Updates On Israel's nuclear capabilities and history अब पहली बार इजराइल के किसी बड़े नेता ने यह माना है कि इजराइल एटमी ताकत है। यह खुलासा पूर्व प्रधानमंत्री एहुद बराक ने सोशल मीडिया पर हिब्रू भाषा में किया
भारत और पाकिस्तान समेत दुनिया के 9 देशों के पास एटमी हथियार हैं। इनमें इजराइल को भी गिना जाता है। खास बात यह है कि इजराइल ने कभी पब्लिक प्लेटफॉर्म पर न तो यह कबूल किया कि उसके पास परमाणु हथियार हैं, और न ही इससे इनकार किया।
‘टाइम्स ऑफ इजराइल’ के मुताबिक पहली बार इजराइल के किसी बड़े नेता ने यह माना है कि इजराइल एटमी ताकत है। यह खुलासा पूर्व प्रधानमंत्री एहुद बराक ने सोशल मीडिया पर हिब्रू भाषा में किया। यहां वो देश में प्रधानमंत्री बेंजामिन नेतनयाहू के ज्यूडिशियल रिफॉर्म्स और नागरिकों द्वारा इसके विरोध के बारे में बात कर रहे थे। इसी दौरान वो ये भी लिख गए कि अगर इजराइल में तानाशाही आती है तो इसका असर अरब वर्ल्ड और इजराइल के एटमी हथियारों पर भी पड़ेगा। बराक ने बाद में यह ट्वीट डिलीट कर दिया था।
इशारों-इशारों में खुलासा
बराक ने सोशल मीडिया पर देश में ज्यूडिशियल रिफॉर्म्स यानी न्यायिक सुधारों पर टिप्पणी की। कहा- इजराइल के बारे में पश्चिमी देशों की पॉलिटिकल पार्टीज कमेंट्स कर रही हैं। उनका कहना है कि अगर इजराइल में फौज तख्तापलट कर देती है और तानाशाही आ जाती है तो गल्फ में नए हालात बन जाएंगे। कुछ लोग हमारे न्यूक्लियर वेपन्स का जिक्र करते हुए कह रहे हैं कि इससे मुस्लिम वर्ल्ड से टकराव का खतरा बढ़ जाएगा। बहरहाल, मुझे नहीं लगता कि ऐसा कुछ होने वाला है।
खास बात यह है कि बराक ने यह बात इशारों में कही। अब तक किसी इजराइली प्रधानमंत्री या मंत्री ने कभी किसी भी रूप में यह नहीं माना कि इजराइल के पास एटमी हथियार हैं। बराक का बयान इसलिए बेहद अहम माना जा सकता है कि वो प्रधानमंत्री के अलावा रक्षा मंत्री भी रह चुके हैं। उन्होंने इजराइली एयरफोर्स में 25 साल बतौर फाइटर पायलट भी सेवाएं दी हैं।
न्यूक्लियर वेपन्स पर नजर रखने वाली एजेंसी सिप्री के मुताबिक इजराइल के पास 90 से 100 के करीब एटमी हथियार हैं। दूसरी तरफ, इंडिपेंडेंट मीडिया रिपोर्ट्स और इजराइल 365 की रिपोर्ट कहती है कि इस यहूदी देश के पास 200 से 400 एटमी हथियार हैं।
इजराइल की पॉलिसी क्या रही है अब तक
वेबसाइट ‘इजराइल 365’ के मुताबिक इजराइल की 1948 से एक ही पॉलिसी रही है। उसने दुनिया के सामने न तो एटमी हथियार होने की बात कबूली और न ही इससे इनकार किया। हालांकि हर कोई जानता है कि इजराइल के पास कई बेहद खतरनाक और एडवांस्ड न्यूक्लियर वेपन्स हैं।
एहुद बराक ने सितंबर 2021 में भी कहा था- अब वक्त आ गया है कि हम दुनिया को अपना न्यूक्लियर स्टेटस बताएं। इससे दुश्मन देशों पर दबाव बनाया जा सकेगा। आखिर, इस मामले में हमारी कोई ट्रांसपेरेंट पॉलिसी क्यों नहीं है।
बराक के बयान के बाद इजराइल मुश्किल में है। देश के जाने-माने डिफेंस एक्सपर्ट नियोन एम्ब्रिच ने कहा- इस आदमी ने बहुत भयंकर गलती है। उन्हें बिना वक्त गंवाए गिरफ्तार करना चाहिए। नेतनयाहू का विरोध सियासी तौर पर तो किया जा सकता है, लेकिन हमने अपना मुल्क कैसे बनाया और बचाया? इसके लिए बराक को इतिहास पढ़ना चाहिए।
इजराइल सच्चाई क्यों नहीं बताता
हिरोशिमा पर हमला
1945 में द्वितीय विश्व युद्ध के खत्म होते-होते जापान और अमेरिका के रिश्ते खराब हो गए। खासकर तब जब जापान की सेना ने ईस्ट-इंडीज के तेल-समृद्ध क्षेत्रों पर कब्जा करने के इरादे से इंडो-चाइना को निशाना बनाने का फैसला किया। इसलिए अमेरिकी राष्ट्रपति हैरी ट्रूमैन ने आत्मसमर्पण के लिए जापान पर परमाणु हमला किया।
जापान के हिरोशिमा शहर पर 6 अगस्त, 1945 की सुबह परमाणु हमले ने पूरी दुनिया को हिला कर रख दिया था। इस हमले में पूरा का पूरा हिरोशिमा बर्बाद हो गया था। अमेरिका की इस कार्रवाई का दुनिया भर के कई देशों ने विरोध किया। यहां तक कि अमेरिकी लोगों ने भी कार्रवाई के प्रति आक्रोश जाहिर किया था।
नागासाकी पर निशाना
9 अगस्त 1945 की सुबह अमेरिकी फाइटर प्लेन ने दूसरा न्यूक्लियर अटैक जापान के नागासाकी पर किया था। उस वक्त इस इंडस्ट्रियल सिटी में 600 चीनी और 10 हजार कोरियाई समेत 2.63 लाख लोग थे। इसमें हजारों की संख्या में लोग मारे गए थे और गल गए थे। 6 अगस्त की सुबह हिरोशिमा पर पहला परमाणु बम गिराने के बाद दूसरे की प्लानिंग 5 दिन बाद की थी, क्योंकि मौसम साफ नहीं था। इसके बावजूद रणनीति बदली गई और तय समय से दो दिन पहले नागासाकी पर बम गिराया गया।
नागासाकी टारगेट था ही नहीं
पूरी तरह टूट गया जापान
